b'\n_START_ARTICLE_\nIlirija (podjetje)\n_START_PARAGRAPH_\nIlirija d.d. je slovensko podjetje, ustanovljeno leta 1908, ki se ukvarja s proizvodnjo kozmetike in drugih kemi\xc4\x8dnih izdelkov. Najbolj znana blagovna znamka podjetja je linija kozmetike Subrina._NEWLINE_Ima zelo obse\xc5\xbeno ponudbo saj obsega vse od profesionalne kozmetike, kozmetike, sve\xc4\x8d do kemije. Pred kratkim je podjetje odprlo novo tovarno v Lendavi.\n_START_SECTION_\nZgodovina\n_START_PARAGRAPH_\nLeta 1908 je Franc Golob s \xc5\xa1estimi sodelavci ustanovil podjetje Golob & KO, kjer so se proizvajale kreme za \xc4\x8devlje. Leta 1923 se jim je pridru\xc5\xbeil Ivan Rozman, ki je raz\xc5\xa1iril proizvodnjo na sve\xc4\x8de, mila in pralne pra\xc5\xa1ke._NEWLINE_Po drugi svetovni vojni so nove oblasti leta 1946 podjetje nacionalizirale in mu spremenile ime v dana\xc5\xa1nje Ilirija. Leta 1953 so za\xc4\x8deli proizvodnjo kozmetike za lase Narta, leta 1958 pa uvedli blagovno znamko Subrina. Leta 1972 so ustanovili Narta studio (kasneje Subrina studio), tri leta pozneje pa se zdru\xc5\xbeili s podjetjem Vedrog in preimenovali v Ilirija Vedrog._NEWLINE_Po osamosvojitvi Slovenije je Ilirija postala delni\xc5\xa1ka dru\xc5\xbeba (1997) in uvedla posebno linijo Subrina Professional za frizerje, tej je sledila linija Triocolor Professional._NEWLINE_Subrina je leta 2004 postala za\xc5\xa1\xc4\x8ditna znamka podjetja, leto pozneje sta se Subrina Professinal in Triocolor Professional zdru\xc5\xbeili v Subrino Professional._NEWLINE_Podjetje je leta 2006 kupilo Lek Kozmetiko, leto pozneje je mednarodna organizacija Superbrands Subrino imenovala za\xc2\xa0\xc2\xbbSlovenia Superbrands 2007\xc2\xab.'